Un război privat este un film dramatic biografic american din 2018, regizat de Matthew Heineman, Rosamund Pike jucând rolul principal, cel al jurnalistei Marie Colvin alături de Jamie Dornan, Tom Hollander și Stanley Tucci. Filmul se bazează pe articolul din 2012 „Războiul privat al lui Marie Colvin” din Vanity Fair scris de Marie Brenner. Scenariul a fost scris de Arash Amel. Filmul a avut premiera la Festivalul Internațional de Film din Toronto din 2018 și a fost lansat în Statele Unite la 2 noiembrie 2018. A primit în general recenzii pozitive din partea criticilor, care au lăudat performanța lui Pike. La cea de a 76-a ediție a Globurilor de Aur, filmul a obținut nominalizări pentru Cea mai bună actriță într-un film - Dramă și Cea mai bună melodie originală („Requiem pentru un război privat”).